आईटीआई में प्राचार्य है न स्टाफ, कैसे हो पढ़ाई
बीस साल पुरानी आईटीआई में 15 साल से प्राचार्य नहीं है। इंस्ट्रक्टर के पद भी खाली हैं। ऐसी आईटीअाई में विद्यार्थियों की पढ़ाई कैसे होगी। सुविधाओं के अभाव में विद्यार्थी रोज परेशानी से जूझ रहे हैं।
युवाओं को रोजगार संबंधी प्रशिक्षण देने के लिए 1995 में मनासा को आईटीआई खुली थी। इसमें विद्युत मोटर मैकेनिक, इलेक्ट्रिकल, स्टेनो, इलेक्ट्रॉनिक्स आदि ट्रेड संचालित हैं। 20 साल बाद भी शासन यहां जरूरी सुविधाएं नहीं जुटा पाया है। स्थापना के वक्त शासन ने संस्था में प्रवेश लेने वाले विद्यार्थियों को पढ़ाने के लिए प्राचार्य सहित 20 कर्मचारियों स्टाफ स्वीकृत किया था। वर्षों बाद भी इनकी पूर्ति नहीं हो सकी है। 2011 से प्राचार्य का पद खाली पड़ा है और प्रभारी के भरोसे काम चल रहा है। वहीं विभिन्न ट्रेड विषय के प्रशिक्षण अधिकारी के साथ ही लेखापाल, कर्मशाला सहायक, चतुर्थ श्रेणी कर्मचारी व चालक का पद भी रिक्त है। अभी आईटीआई में 100 से अधिक विद्यार्थी हैं। उन्हें पढ़ाने के लिए 5 कर्मचारी नियुक्त हैं। करीब 15 पद खाली पड़े हैं। संस्था प्रबंधक द्वारा हर साल खाली पदों को भरने के लिए अपने आलाधिकारियों को जानकारी भेजी जाती है लेकिन अाज तक सुनवाई नहीं हुई।
भवन व संसाधन की भी कमी
आईटीआई को भवन के नाम पर 2005 में नीमच रोड पर एक सरकारी हॉल मिला। इसमें संसाधन उपलब्ध थे न ही अलग-अलग बैठने की व्यवस्था थी। एक हॉल में ही सभी ट्रेड की कक्षाएं संचालित हो रही हैं। हालांकि भवन निर्माण के लिए संस्था के खाते में संस्था में करीब तीन करोड़ रुपए जमा हैं। उद्योगपति व संस्था की समिति गठित नहीं होने से उनका उपयोग नहीं हो पा रहा है। एक वाहन भी मिला था लेकिन चालक स्वीकृत नहीं हुआ। शुरुआत में तो इसका कुछ समय उपयोग हुआ। कुछ समय रामपुरा आईटीआई में भी वाहन चला। खराब होने पर मनासा आईटीआई को सौंप दिया। तब से ऐेसे ही खड़ा है और जंग लग चुकी है।
स्वीकृत और रिक्त पद
पद स्वीकृत कार्यरत
प्राचार्य 1 -
क्लर्क 5 2
विद्युत प्र. अधि. 1 -
इलेक्ट्रॉनिक प्र. अधि. 2 1
स्टेनो प्र. अधि. 2 1
चतुर्थ श्रेणी कर्मचारी 6 1
कर्मशाला सहायक 2 -
चालक 1 -
कुल 20 5
स्टाफ की कमी होने से प्रभावित हो रहा काम
आईटीआई, प्रभारी प्राचार्य प्रीति सक्सेना ने बताया संस्था में लंबे समय से प्रशिक्षण अधिकारी सहित अन्य पद खाली हैं। पढ़ाई प्रभावित न हो इसके 4 अतिथि शिक्षकों नियुक्त किए हैं। स्थायी शिक्षकों की दरकार है। आलाधिकारियों को अवगत कराकर स्टाफ नियुक्ति करने की मांग की है।
hin_Deva hin_Deva hin_Deva hin_Deva hin_Deva hin_Deva mai_Deva san_Deva hne_Deva awa_Deva san_Deva san_Deva awa_Deva hin_Deva npi_Deva bho_Deva hin_Deva hin_Deva